

**Ejerforeningen Nordlyset**

**Amerika Plads, København Ø** [**www.efnordlyset.dk**](http://www.efnordlyset.dk)

Referat af bestyrelsesmøde mandag d. 2. september 2019 kl. 18.00.

SPH – Søren P. Hassing, formand

CGM – Christian Gyldholm Møller

HAC – Henriette Alexander-Christensen

LSG – Lisbeth Sand Gamst (referent)

1. Godkendelse af referat af den 24. april 2019 – godkendt.
2. Opfølgning på generalforsamling.
   1. Der blev nedsat et parkeringsudvalg, som skulle undersøge muligheden for at købe parkeringspladser i p-kælder efter interesse fra nogle ejere. Grundet travlhed har udvalget ikke mødtes, så hvis der er nogen, der har lyst til at tage ansvar for opgaven og samle et udvalg, så er I meget velkomne.
   2. Ejerforeningens hjemmeside har forsat brug for at blive opfrisket og opdateret, så derfor efterspørges der igen en frivillig person til denne opgave med de nødvendige kompetencer. Kontakt venligst bestyrelsen, hvis du her kan hjælpe ejerforeningen.
   3. Der blev fremført ønske om undersøgelse af installation af fibernet i ejendommen, og bestyrelsen har efterfølgende fået fremsendt et tilbud rekvireret af en ejer. Se mere herom under punkt 6.
3. Vedligeholdelse af beplantning gården. Bestyrelsen vurderer, at den nye og eksisterende beplantning holdes tilfredsstillende af gartnerfirmaet.
4. Den udvendige belysning i gården er blevet vedligeholdt.
5. Der er modtaget orientering fra Grundejerforeningen Amerika Plads (GAP) vedr. ombygning af Nordisk Fjer bygningen samt parkeringsforholdene foran bygningen, se venligst vedhæftede bilag.
6. Bestyrelsen har drøftet muligheden for at installere fibernet i ejendommen, og det er en opgave, som kræver en del research samt en grundig undersøgelse af, hvor mange ejere, der ønsker at skifte internetabonnement til en ny udbyder. Og det ser ud til, at det meget nemt kan blive en stor investering for ejendommen. Der bør derfor nedsættes et udvalg til dette projekt, bestående af bestyrelsen og nogle ejere med interesse i denne opgave. Kontakt venligst bestyrelsen, hvis du er interesseret i at arbejde med projektet.
7. Bestyrelsen har bestilt et tilbud på udarbejdelse af en vedligeholdelsesplan for ejendommen.

Næste bestyrelsesmøde er onsdag den 21. oktober 2019 kl. 18.00.

**BILAG**

Kære alle beboer på Amerika Plads,

LB Forsikring flytter per 1 juni 2020 ind i den gamle Nordisk Fjer bygning (ex-BaneDK) på Amerika Plads 15.

Forinden er bygningen nødt til at blive renoveret frem til 1 april 2020. NCC vil forestå dette arbejde.

ETABLERING AF BYGGEPLADS:

Af sikkerhedsmæssige årsager er det derfor nødvendigt at etablere en byggeplads foran bygningen - således vi sikrer beboer gående, cyklende trafik, børn sam turister ikke kommer i nærheden af selve byggeområdet.

Dette betyder at både p-pladserne foran Amerika Plads 15 samt selve “kørebanen” inddrages til byggeplads per i morgen og frem til 1 april 2020 jf vedhæftet plan.

Der vil blive opsat tydelig skiltemarkering på hegnene omkring byggepladsen, som vil lede gående og cyklende trafik udenom byggepladsen.

Der vil blive opsat låger i begge ender af byggepladsen med kodelås. Såfremt der opstår strengt nødvendige behov for at komme gennem byggepladsen f.eks i forbindelse med flytning, er det således muligt såfremt man forinden med nogle dages varsel kontakter GAP ved undertegnede.

ARBEJDSTID OG FORHOLD:

Renoveringsansvarlige NCC er meget bevidst om at renoveringen skal foregå så smertefrit som muligt for alle beboer, som skal leve side om side men denne renovering.

Arb tid vil således være indenfor lovens rammer:

Indvendigt arbejde vil være i tidsrum kl.06-18 i enkelte tilfælde aften og weekender.


Arbejde på udvendige arealer og materialeleveringer vil foregå i hverdage i tidsrum ml kl.07-18.

Der vil ikke bliver opsat højere containere i den del som grænser op mod altaner i beboelsesejendomme.

Såfremt nogen skulle opleve gener så kontakt venligst GAP ved undertegnede.

Vi håber på alles forståelse og glæder os til at byde velkommen til nye naboer i 2020.

De bedste hilsner på vegne af GAP bestyrelsen - Anja

****